**Отчет за изпълнение на „Програма за овладяване на популацията**

**на безстопанствените кучета на територията на община Гурково**

**2021 – 2024 година” за 2023 г.**

С Решение № 206 / 6.02.2021 г. на Общински съвет – Гурково е приета Програмата за овладяване популацията на безстопанствените кучета на територията на Община Гурково за периода 2021 – 2024 г. Целта на програмата е установяване на контрол върху популацията от домашни и безстопанствени кучета, като се гарантира здравето на хората и безопастността на средата за живот. При съставянето на програмата не са участвали Организации за защита на животните, регистрирани по реда на Закона за юридическите лица с нестопанска цел.

На основание чл.175, ал. 1 от Закона за ветеринарномедицинската дейност (ЗВМД) за притежаване на куче ежегодно се заплаща такса по Закона за местните данъци и такси. Размерът на таксата е 3 лв., като ежегодно се изпращат напомнителни писма на собствениците на кучета. За 2023 г. постъпилите средства от такса за притежаване на куче са в размер на 24 лв., т.е. платено е за 8 бр. кучета.

Общината има пълното съдействие от страна на лицензираният ветеринарен лекар на територията на общината за стриктно изпълнение на задължението по чл.174, ал.4 от ЗВМД да изпраща в общината ежемесечна информация за регистрираните домашни кучета.

Всяка една от мерките заложени в общинската програма за овладяване популацията на безстопанствените кучета е обвързана с финансови средства. Заложените в бюджета средства не са достатъчни, а приходите от такса за притежаване на куче са нищожни, поради което е затруднено изпълнението на заложените в програмата мерки. За 2023 г. са заложени средства в бюджета в размер на 6000 лв.

На територията на Община Гурково няма изграден приют, в който да се настаняват безстопанствените животни, съгласно чл.41, ал. 1 от Закона за защита на животните (ЗЗЖ), но общината има сключен договор с д-р Генко Желев Мирев за извършване на дейности по залавяне, кастриране, обезпаразитяване, лечение, ваксиниране, маркиране, връщане по места и евтанизиране /при необходимост/ на безстопанствени животни.

През 2023 г. са заловени, обработени и върнати по местодомуване 13 бр. бездомни кучета на територията на Община Гурково/основно в гр. Гурково и с. Паничерево/, както следва:

* на 08.06.2023 г. са заловени, обработени и върнати по места – 4 бр.;
* на 29.08.2023 г. са заловени, обработени и върнати по места – 3 бр.;
* на 03.11.2023 г. са заловени, обработени и върнати по места – 6 бр.;

Направените разходи през 2023 г. за изпълнение на общинската програма са в размер на 2293.00 лв. с ДДС.

През 2023 г. няма постъпили жалби от граждани в деловодстовото на общинска администраци Гурково.

На основание чл. 40, ал.4 от ЗЗЖ, кмета на общината ежегодно внася отчет в Областна дирекция по безопасност на храните за изпълнението на програмата.

**ВНОСИТЕЛ: /п/**

**Кънчо Папазов -**

**Кмет на Община Гурково**

**Изготвил: /п/**

**Ц. Стефанов**

**мл. експерт «Земеделие и екология»**