**О Б Щ И Н А Г У Р К О В О**

**гр. Гурково 6199, обл. Ст. Загора, бул. “Княз Ал. Батенберг” 3**

**тел.: КМЕТ – 04331/ 2260, ГЛ.СЧЕТОВОДИТЕЛ – 04331/ 2084,**

**email:** [**obshtina@gurkovo.bg**](mailto:obshtina@gurkovo.bg)**, web: http://www.gurkovo.bg**

**ОБЩИНСКА ПРОГРАМА ЗА РАЗВИТИЕ НА ФИЗИЧЕСКАТА КУЛТУРА И СПОРТ В ОБЩИНА ГУРКОВО ЗА ПЕРИОДА 2024 г.-2025 г.**

**Приета с Решение № 97 / 27.06.2024 г. по**

**Протокол № 9 на ОбС – Гурково**

1. ВЪВЕДЕНИЕ

Съгласно данните на Националния статистически институт, България се нарежда на едно от последните места сред страните членки на Европейския съюз на ниво физическа активност на гражданите. Неблагоприятна е тенденцията за все по-нарастващото обездвижване на подрастващото поколение и силно понижаване нивото на физическото развитие и физическата дееспособност на децата и учениците. Липсват последователни рекламни кампании за спорта в свободното време и информираност на населението за ползата и възможностите за практикуване на спорт в свободното време.

През последните десетилетия развлеченията, общуването и заниманията през свободното време на цялото общество все повече се виртуализират, като ролята на физическата активност в осъществяването им критично намалява. Същият процес тече в бита и ежедневните дейности, изискващи физическа активност – ходенето пеша, ръчното пренасяне на покупки и използването на стълби се разглеждат като "авантюристични". Все по-голяма част от хората използват транспорт, дори за малки разстояния. Все повече се механизират, автоматизират и компютризират битът и работните задачи. Професии, чието практикуване е изисквало физически труд през около 70% от времето, сега са се превърнали в "седяща работа".

Участието на младите хора в различни спортове и при вземането на решения ще допринесе за изграждане на проспериращо общество, за изграждане на самочувствието и увереността им, ще ги мотивира да постигат успехи в училище и ще им помага да придобият социални умения. Младежите оценяват ползите от поставянето на цели и практикуването на дадена дейност. Посредством активната физическа активност те могат да изградят социални умения, които ще им служат през целия живот. Те се учат да общуват със своите връстници и възрастните, придобиват лидерски умения, научават се да градят екип и да комуникират, което им е от полза в училище, в бъдещата им кариера и отношенията им с другите.

Спортът има благоприятно влияние върху самочувствието и увереността на децата. Занимаващите се със спорт, биват окуражавани от треньорите и родителите, което спомага за изграждане на самочувствието им. Чрез спорта те се научават да се доверяват на собствените си умения и да изискват повече от себе си. Тъй като конструктивната критика играе важна роля в спорта, младите атлети се научават да я приемат и използват по най-добрия начин. Спортът спомага за доброто здравословно и общо състояния не само през детството, но и през целия живот. Освен това спортуващите деца имат допълнителен стимул да се хранят здравословно.

В Глобалните препоръки за физическата активност за здраве и Световната здравна организация се констатира, че усилията на различни правителствени и неправителствени организации следва да са насочени към повишаване на физическата активност на населението чрез информиране и създаване на положителна нагласа и мотивация за движение и активен начин на живот.

Изключително важно е физическата активност да навлезе колкото се може повече в ежедневието на хората чрез дейности по време на работа, придвижване и разбира се отдих и почивка. За съжаление има препятствия от различен характер, които пречат на желанието на хората да се движат, като например: пътна инфраструктура, липса на велоалеи, работа свързана изцяло със седене, недостатъчно паркове или лошо поддържани зелени площи, малко спортни клубове, ограничени часове по физическа активност и спорт в училище и др.

Подходите за насърчаването на физическата активност се променят драстично през последните години. В продължение на няколко десетилетия почти всички интервенции са предназначени да образуват и мотивират хората да бъдат физически активни. Интервенциите през 21-ви век се разширяват с оглед интегрирането на физическата активност в ежедневието на хората, чрез дейности по време на отдих, придвижване, работа и обучение.

Отговорността на всички институции е развитие на активно сътрудничество между държава, общини и частен сектор, които да обединят усилия и ресурс. С оглед на това да се създадат добри условия и подходяща околна среда, с която да подкрепя и мотивира хората да бъдат физически активни.

Настоящата Програма за развитие на физическата култура и спорт в Община Гурково за периода 2024-2025 г. е разработена в съответствие със законовите изисквания на Закона за физическото възпитание и спорта. Тя е съобразена и с Националната стратегия за развитие на физическата активност, физическото възпитание, спорта и спортно-туристическата дейност (2023-2034 г.). Целта и намеренията на общинското ръководство в лицето на кмета на общината и общинския съвет е налагане на комплекс от съгласувани действия между институции, сдружения, училищни настоятелства и др. за изграждането на съвременна система за физическо възпитание и спорт, която да бъде адекватна на потребностите на населението на Община Гурково.

При изготвянето на програмата е анализирано състоянието на физическото възпитание и спорта в Община Гурково и е извършен преглед на изпълнението на Общинска програма за развитие на физическата култура и спорта в Община Гурково за периода 2022-2023 г. Програмата е съобразена с особеностите, традициите, даденостите и възможностите за развитие на спорта в Община Гурково, както и с тенденциите за развитие на спорта на национално и международно ниво. Конкретизирани са основните направления и дейности за подобряване състоянието на спорта в Община Гурково, както и за насърчаване обществеността към активен и здравословен начин на живот.

Всички институции трябва да създадат възможност за активност и включване на младежта, както и изграждане на тяхната гражданска позиция, за да се огласяват проблемите и потребностите им, както и да поемат отговорност при решението им.

Тежките увреждания, които бяха нанесени от ковид пандемията изискват постоянна активност за изграждане на здравословен начин на живот.

Тревожната статистика в международен и национален мащаб трябва да мотивира всички местни общности, граждани, семейства, отговорните институции за по-добра разяснителна и убедителна мотивация на младежта за спортни занимания. Това е инвестиция за бъдещото развитие на нацията. Мерките за повишаване на физическата активност на населението са едни от най-икономичните и ефективни подходи за по-добро обществено здраве.

1. АНАЛИЗ НА СЪСТОЯНИЕТО НА ФИЗИЧЕСКАТА КУЛТУРА И СПОРТА В ОБЩИНА ГУРКОВО

Справка в Регистър на лицензираните спортни федерации и спортните клубове –техни членове по чл. 9, ал. 1, т. 1 и т. 3 от ЗФВС на Министерство на младежта и спорта показва, че към 01.05.2024 г. са регистрирани 2 спортни клуба със седалище на територията на Община Гурково.

|  |  |  |  |
| --- | --- | --- | --- |
| **Наименование** | **Седалище** | **Вид спорт** | **Член на спортна федерация** |
| Спортен клуб по художествена гимнастика Грация Цонева | Гр. Гурково | Художествена гимнастика | Българска федерация по художествена гимнастика |
| Спортен клуб по естетическа групова гимнастика Грация – Гурково | Гр. Гурково | Естетическа групова гимнастика | Българска федерация по естетическа групова гимнастика |

Вписани в Регистъра на спортните обекти на Министерство на младежта и спорта спортни обекти с местонахождение Община Гурково са:

|  |  |  |
| --- | --- | --- |
| **Наименование** | **Населено място** | **Видове спорт, за които е предназначена** |
| Спортна площадка | Гр. Гурково | Баскетбол, волейбол, тенис, футбол и хандбал |
| Училищна спортна база | Гр. Гурково | Аеробика, баскетбол, волейбол, гимнастика, спортни танци, тенис, тенис на маса, художествена гимнастика |
| Стадион | Гр. Гурково | Футбол и лека атлетика |
| Физкултурен салон към стадион | Гр. Гурково | Аеробика, баскетбол, волейбол, гимнастика, спортни танци, тенис, тенис на маса, художествена гимнастика |
| Игрище | С. Паничерево | Футбол |
| Стадион | С. Паничерево | Футбол и лека атлетика |

На територията на Община Гурково няма регистрирани обекти за социален туризъм, които да са вписани в Регистър на обектите за социален туризъм, към Министерство на младежта и спорта.

За развитието на спорта и на физическото възпитание на децата и младежите в Община Гурково, както и за нуждите на населението на общината има изградена спортна инфраструктура. Тя включва различни видове спортни обекти като: стадиони, мини футболни игрища, спортни площадки, физкултурен салон и детски площадки. Част от обектите не отговарят напълно на изискванията за съвременни спортни обекти и като цяло спортната инфраструктура е необходимо да се модернизира.

|  |  |  |  |  |  |
| --- | --- | --- | --- | --- | --- |
| **№ по ред** | **Наименование на обекта** | **Функционално предназначение** | **Предоставени права върху обекта** | **Реализирани ремонтни и рехабилитационни дейности през 2023 г.** | **Планиране на ремонтни дейности и рехабилитация за периода 2024-2025 г.** |
| 1 | Градски стадион – гр. Гурково | Спортна дейност | Имота се управлява от кмета на общината | Косене на тревните площи | Изготвяне на проект за реконструкция на обекта. |
| 2 | Градски парк – гр. Гурково | Отдих, спорт и туризъм | Имота се управлява от кмета на общината | Поддържане на парка и съоръженията в естетичен и приветлив вид | Поддържане на парка и съоръженията в естетичен и приветлив вид |
| 3 | Спортна площадка с фитнес уреди на открито – гр. Гурково /до дома за стари хора/ | Спортни дейности | Имота се управлява от кмета на общината | Поддържане на терена и съоръженията | Поддържане на терена и съоръженията |
| 4 | Физкултурен салон – СУ "Христо Смирненски" гр. Гурково | Учебна и спортна дейност | Имота се управлява от Директора на СУ "Христо Смирненски" гр. Гурково | Поддържане на обекта | Поддържане на обекта в естетичен вид. Необходимо е вътрешно пребоядисване, поставяне на предпазни мрежи |
| 5 | Мини футболно игрище в двора на СУ "Христо Смирненски" гр. Гурково | Учебна и спортна дейност | Имота се управлява от кмета на общината | Поддържане на терена и съоръженията | Поддържане на терена и съоръженията. Подмяна на оградна мрежа и на вратите за достъп до обекта |
| 6 | Детски площадки в гр.Гурково:  1. „Център“ –срещу сградата на Общината  2. „Кът за деца“- в градски парк до музейната сбирка | Спорт, отдих и обучение | Имота се управлява от кмета на общината | 1.Детска площадка "Център"- Поддържане на обекта. Засадени са дръвчета около площадката.  2. Детска площадка "Кът за деца" – Подменени са счупени и негодни съоръжения за игра. Направен е частичен ремонт на обща стойност 13 435 лв. | 1. Детска площадка "Център" – Поддържане на обекта  2. Детска площадка "Кът за деца" -Изготвяне на проект и реализацията му за изграждане на нова детска площадка |
| 7 | Спортни площадки в гр. Гурково:  -Тенис на маса- срещу сградата на Общината  -Тенис на маса -2 бр. и площадка за шах на открито- на градски площад  -Тенис на корт-до Дом за стари хора. | Спорт, отдих и обучение | Имота се управлява от кмета на общината | Поддържане на съоръженията | Поддържане на съоръженията |
| 8 | Кът за отдих м. Лазово гр. Гурково | Отдих, спорт и туризъм | Имота се управлява от кмета на общината | Косене на тревните площи, поддържане на съоръженията в естетичен и приветлив вид | Косене на тревните площи, поддържане на съоръженията в естетичен и приветлив вид. |
| 9 | Стадион - с. Паничерево | Спортна дейност | Имота се управлява от кмета на общината | Не се поддържа | Очертаване и затревяване на терена. Поставяне на футболни врати. |
| 10 | Мини футболно игрище в с. Паничерево | Спортна дейност | Имота се управлява от кмета на общината | Почистване и поддържане | Подмяна на оградна мрежа. Поставянето на видеонаблюдение е от изключителна важност. |
| 11 | Обществен селищен парк, градина – зад Читалището  с. Паничерево | Спортна дейност | Имота се управлява от кмета на общината | Почистване и поддържане | Очертаване на обекта, поставяне на футболни врати, пилони и мрежа за волейбол. |
| 12 | Детски площадки в село Паничерево-  1.на ул. „Язовирна“  2.на ул. „Калиакра“ | Спорт, отдих и обучение | Имота се управлява от кмета на общината | 1.Детска площадка на ул. Язовирна: почистване и поддържане на съоръжението в естетичен вид  2. Детска площадка на ул. Калиакра: не се поддържа. Площадката се намира в критично състояние, защото е разбита и разрушена. Липсват час | 1. Детска площадка на ул. Язовирна: частичен ремонт на съоръжението. Поддържане на обекта.  2. Детска площадка на ул. Калиакра: обновяване на обекта. |
| 13 | Спортна площадка с фитнес уреди на открито в с. Паничерево | Спортни дейности | Имота се управлява от кмета на общината | Поддържане на терена и съоръженията | Поддържане и опазване на обекта. |
| 14 | Спортна площадка с фитнес уреди на открито с. Конаре | Спортни дейности | Имота се управлява от кмета на общината | Поддържане на терена и съоръженията | Частичен ремонт на съоръженията. |
| 15 | Спортен терен с. Конаре | Отдих и спорт | Имота се управлява от кмета на общината | Поддържане на терена | Поддържане на терена |
| 16 | Кът за отдих в местност "Кьоравите върби" | Отдих, спорт и туризъм | Имота се управлява от кмета на общината | Косене на трева, почистване и поддържане на обекта. | Косене на трева, почистване и поддържане на обекта. Частичен ремонт на съоръженията. |

1. ЦЕЛ, ЗАДАЧИ И ДЕЙНОСТИ ЗА РАЗВИТИЕТО НА ФИЗИЧЕСКОТО ВЪЗПИТАНИЕ И СПОРТА В ОБЩИНАТА

Усилията на Община Гурково са насочени към утвърждаването на физическото възпитание, спорта и спортно-туристическата дейност като средство за подобряване на здравето и физическото състояние на населението, както и увеличаване броя на спортуващите.

Основна цел на програмата е да създаде необходимите условия и предпоставки за подобряване на здравето и физическата активност на гражданите на Община Гурково.

ОСНОВНИ ЗАДАЧИ И ДЕЙНОСТИ ЗА ИЗПЪЛНЕНИЕ НА ПРОГРАМАТА:

1. Утвърждаване на физическото възпитание и спорта в училище като средство за здравословен начин на живот и превенция на зависимости сред подрастващите.
   1. Ръководствата на детските градини и училищата, съвместно с училищните настоятелства да надграждат постигнатото до сега за превръщането на физическото възпитание, спорта и туризма в неразделна част от образователния процес, в съответствие с програмите на МОН;
   2. Провеждане на ежегодни тестове за физическа дееспособност на учениците;
   3. За подпомагане, насърчаване и развитие на физическото възпитание и спорта в училищата и детските градини, директорите на училищата и детските градини ежегодно да изготвят проекти по ПМС 129 от 11.07.2000 г. за определяне минимални диференцирани размери на паричните средства за физическото възпитание и спорт, които се осигуряват от държавния бюджет и от бюджетите на общините;
   4. Включване и разнообразяване в спортно-туристически календар на общината на ученическите спортни игри;
   5. Изграждане на система от състезания, които да се превърнат в основен двигател на спорта в училище и провеждане на вътрешно училищни състезания;
   6. Насърчаване на училищата да създават спортни отбори по различни спортове;
   7. Разширяване на обхвата от организирани форми за спортуване, чрез учредяване на училищни спортни клубове и привличане на хонорувани учители, треньори, инструктори и др. специалисти;
   8. Разширяване на извънкласните форми, свързани с физическа активност, спорт и туризъм;
   9. Откриване на талантливи деца и младежи в областта на спорта, чрез помощта на училищата и подпомагане на развитието на техните таланти;
   10. Засилване на ролята на читалищата в борбата с престъпността, особено сред младите роми, чрез активно привличане в художествените състави и кръжоци.
   11. Повишаване активността на местните общности и фен-клубове в превенция на детската и младежката престъпност и социална реинтеграция на правонарушителите.
2. Създаване на благоприятни условия за развитие на спорта и туризма за всички, с оглед пълноценен отдих, развлечение и емоционално обогатяване на личността.
   1. Ежегодно изготвяне на общински спортно-туристически календар, съобразен със спортните календари на училищата, за провеждане и участие в общински спортни състезания и мероприятия;
   2. Привличане на фирми, организации и институции за провеждане на спортни мероприятия и подпомагане на спорта в общината;
   3. Развиване на системата на информираност на гражданите за възможностите за спортуване – като спортна база, спортни изяви и туристически прояви;
   4. Провеждане на информационни кампании за повишаване на двигателната активност и популяризиране на начините за здравословен начин на живот;
   5. Оказване подкрепа и помощ на спортните клубове на територията на общината;
   6. Рационално използване на спортните бази и съоръжения – приобщаване на широки слоеве от населението, особено на децата и младите хора, към активен двигателен режим и здравословен начин на живот, чрез ефективно сътрудничество и подобрена координация между държавна и общинска власт, спортни клубове и организации, младежки и други сдружения при провеждането на спортни прояви;
   7. Насърчаване създаването на туристически клубове и туристически прояви;
   8. Изграждане и модернизация на спортната инфраструктура в общината;
   9. Оказване на материална, финансова и организационна подкрепа от общината за възстановяване и модернизиране на физкултурните салони и открити спортни площадки в училищата и оборудването им с функционално годни спортни пособия.
3. ИЗПЪЛНЕНИЕ НА ПРОГРАМАТА И ОЧАКВАНИ РЕЗУЛТАТИ

Изпълнението на настоящата програма изисква полагане на съвместни усилия от страна на всички партньори: общинска администрация, Общински съвет, Кметове по населени места, училища, детски градини, фирми и институции, НПО и обществото като цяло.

Важно за успешното изпълнение на програмата е активното включване на повече партньори НПО, гражданското общество, сдруженият и др. Необходима е активна позиция и по-голяма инициативност от страна на отделните граждани, на спортните организации и на всички учебни и детски заведения на територията на общината. Обединените усилия на всички, съпричастни към физическото възпитание и спорта ще доведат до създаването на условия за тяхното развитие.

Системата на физическото възпитание и спорта има важна социална функция. Тя се характеризира с широк диапазон от специализирани средства, способи и форми за въздействие върху двигателните и психическите функции с оглед осигуряването на една ефективна коригираща и поддържаща рехабилитация, активен отдих, осмисляне на свободното време и пълноценна реализация в обществения живот. Необходимо е да се осигури на всички граждани достъп до общинската спортна база с цел придобиване на основни умения и навици за практикуването на избран спорт.

Динамичният, високотехнологичен и глобализиращ се свят поставя нови предизвикателства пред физическата култура и спорта – развитие на гъвкава и адаптивна система, проектно финансиране и финансиране чрез публично-частни партньорства, обществен контрол, публичност и ангажираност на родителите и доверие в институциите.

Реализирането на основната цел и основните задачи на програмата е органически обвързано с програмите за образователно, социални и здравно развитие. Това определя и основните принципи за нейното изграждане и функциониране в новите социално-икономически условия:

* Създаване на мотивация и предизвикване на интерес в учениците, младежите и гражданите на общината за практикуване на физически упражнения и спорт;
* Подобряване на физическата дееспособност на учениците , разнообразяване и осмисляне на свободното време, като противодействие на негативни явления в обществото;
* Ефективно стопанисване и модернизиране на спортната база в общината;
* Подобряване координацията и взаимодействието между партньорите, ангажирани с реализацията на програмата;
* Провеждане на информационни кампании за здравословен начин на живот, превенция от наркотици и алкохолна зависимост.

Приемането на настоящата програма на Община Гурково има отворен характер. Предвид негативната демографска картина в национален мащаб и в Община Гурково, водещи са действията на всички институции, за да се осигури достоен здравословен живот на младите хора и на цялото население, както и активното им включване в обществено-икономическия живот на общината.

**КЪНЧО ПАПАЗОВ: /п/**

*Кмет на Община Гурково*

**Съгласувал: /п/**

**/адв. Т. Димитрова/**

**Изготвил: /п/**

**И. Тенева - мл. Експ. СМСД/**